Neuvoston päätöslauselma, annettu 19 päivänä kesäkuuta 1995, rautatieliikenteen ja yhdistettyjen kuljetusten kehittämisestä



Virallinen lehti nro C 169 , 05/07/1995 s. 0001 - 0002



NEUVOSTON PÄÄTÖSLAUSELMA, annettu 19 päivänä kesäkuuta 1995, rautatieliikenteen ja yhdistettyjen kuljetusten kehittämisestä (95/C 169/01) EUROOPAN UNIONIN NEUVOSTO, joka katsoo, että rautatieliikenteen osuus kuljetusmarkkinoista supistuu samalla kun henkilöiden matkustustarpeet ja tavarakuljetukset unionin sisällä sekä assosioituneiden ja kolmansien maiden kanssa kasvavat, vaikka jäsenvaltioiden tälle kuljetusmuodolle antamat taloudelliset edellytykset ovat jo korkeatasoiset, katsoo, että rautatiellä voi nykyaikana olla uudenaikaiset ja tehokkaat välineet; sillä on kiistattomia etuja ympäristön säilyttämisen, turvallisuuden ja energian säästämisen suhteen; se soveltuu erityisen hyvin kaupunkien välisiin keskipitkiin matkoihin sekä keskipitkän ja pitkän matkan tavarakuljetuksiin, mikä soveltuu unionin laajuuteen, ON YHTÄ MIELTÄ siitä, että unionin rautatiepolitiikkaa ei voi erottaa unionin liikennettä koskevasta kokonaispolitiikasta ja että tätä kokonaispolitiikkaa on tarkasteltava liikennemuotojen välisenä kysymyksenä ottaen huomioon jokaisen liikennemuodon kokonaiskustannukset huolehtien siitä, että eurooppalaista liikennejärjestelmää kehitetään tasapuolisten kilpailun edellytysten mukaisesti, ON YHTÄ MIELTÄ siitä, että yhteinen rautatiepolitiikka perustuu seuraavaan neljään merkittävään ja toisiaan täydentävään tekijään: - rautatieliikenteen markkinoiden järjestäminen - Euroopan laajuisten liikenneverkkojen infrastruktuurit - Euroopan laajuisen erityisesti suurnopeuksien rautatieverkon yhteentoimivuuden saavuttaminen teknisellä yhdenmukaistamisella, sanotun kuitenkaan rajoittamatta näihin liittymättömien verkkojen tapauksia, - teolliset markkinat liikennealan julkisten sopimusten avautumisen kautta, PITÄÄ TARPEELLISENA jatkaa 29 päivänä heinäkuuta 1991 annetussa neuvoston direktiivissä 91/440/ETY (1) määriteltyä yhteistä rautatiepolitiikkaa, tarkastelemalla sen toteuttamisesta saatuja käytännön tuloksia direktiivin 14 artiklan mukaisesti komission esitettäväksi kuuluvan sanotun direktiivin täytäntöönpanoa koskevan kertomuksen sekä komission samassa yhteydessä tekemien ehdotusten perusteella, erityisesti sellaisten infrastruktuurien käytön osalta, joita olisi käytettävä enemmän yhteisön eri osien sisällä, niistä lähdettäessä ja niihin saavuttaessa ottaen huomioon jäsenvaltioiden maantieteellinen sijainti, VAKUUTTAA, kunnioittaen täydellisesti käyttäjän vapaan valinnan periaatetta, haluavansa: - tehdä rautatieliikenteestä tehokkaan ja kilpailukykyisen muihin liikennemuotoihin verrattuna sekä päättää toimenpiteistä, jotka ovat tarpeen, jotta toimijat voivat osoittaa uudenlaista aktiivisuutta, - luoda riittävät edellytykset rautatieliikenteen aseman parantamiseksi unionin liikennejärjestelmässä, - rautatien osallistuvan yhdessä sisävesi- ja meriliikenteen yksiköiden kanssa parhaalla mahdollisella tavalla erityisesti lyhyen matkan yhdistettyjen kuljetusten kehittämiseen yhdessä tieliikenteen osapuolten kanssa, ON YHTÄ MIELTÄ siitä, että rautateiden kehittämiselle annetaan etuoikeus väylillä, joilla rautatie on tarkoituksenmukaisin: - keskipitkän ja pitkän matkan tavaraliikenteessä - suurten asutusalueiden sisäisillä matkoilla sekä alueiden sisäisillä ja alueiden välisillä matkoilla - kaupunkien välisillä matkoilla - suurten eurooppalaisten asutuskeskusten välisessä suurnopeusjunaliikenteessä, KEHOTTAA jäsenvaltioita: - edustamaan eri osapuolten välistä yhteistyötä yhdistetyissä kuljetuksissa tavoitteena määritellä kaikkia toimijoita koskevat eettiset säännöt, helpottaa tutkimuksia, standardointia ja innovointia sekä mahdollistaa näkökantojen vaihto ennen kuin jäsenvaltiot tekevät vastaavia investointeja koskevat ohjelmansa, KEHOTTAA jäsenvaltioita ja komissiota: - edistämään erityisesti eurooppalaisen kauko-ohjausjärjestelmän nopean kokeilun edellytyksiä osana Euroopan laajuisen rautatieverkon yhteentoimivuutta asteittaisen teknisen yhdenmukaistamisen avulla, KEHOTTAA komissiota selvittämään erityisesti sen kertomuksen yhteydessä, josta säädetään direktiivin 91/440/ETY 14 artiklassa - ja tekemään tarvittaessa ehdotukset -, jotka koskevat: - direktiivissä 91/440/ETY ja "rautatieinfrastruktuurin käyttöoikeuden myöntämisestä ja infrastruktuurimaksujen perimisestä" annettavassa, parhaillaan päätettävänä olevassa direktiivissä olevia rautatieinfrastruktuureja koskevien yhteisten periaatteiden soveltamista toimijoiden valintojen selvittämiseksi ja mahdollisten kilpailun vääristymien välttämiseksi; - kehitystä, joka on tapahtunut erityisesti huomattavia investointeja vaativan Euroopan laajuisen verkon tärkeiden solmukohtien rahoittamisen edistämiseksi tarkoitetuissa, toimijoiden kanssa ennakkoon tehdyissä sopimuksissa, erityisesti suhteessa kilpailua koskeviin perustamissopimuksen määräyksiin ja kyseisissä direktiiveissä säädettyihin verkon käyttöoikeuden saamista koskeviin sääntöihin, säädetään parhaillaan käyttöoikeuden myöntämisestä. - direktiivissä 91/440/ETY säädettyjen kansainvälisten ryhmittymien perustamista Euroopan laajuisen rautatieverkon integraation edistämiseksi noudattaen perustamissopimuksen kilpailua koskevia määräyksiä ja kilpailusääntöjen soveltamisesta rautatie-, maantie- ja sisävesiliikenteeseen 19 päivänä heinäkuuta 1968 annettua neuvoston asetusta (ETY) N:o 1017/68 (2). (1) EYVL N:o L 237, 24.8.1991, s. 25. (2) EYVL N:o L 175, 23.7.1968, s. 1, asetus sellaisena kuin se on viimeksi muutettuna vuoden 1979 liittymisasiakirjalla